CELEX: 62008TN0016
Language: mt
Date: 2008-01-11 00:00:00
Title: Kawża T-16/08: Rikors ippreżentat fil- 11 ta' Jannar 2008 — Perfetti Van Melle vs L-UASI — Cloetta Fazer (CENTER SHOCK)

8.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 64/59
            
         Rikors ippreżentat fil-11 ta' Jannar 2008 — Perfetti Van Melle vs L-UASI — Cloetta Fazer (CENTER SHOCK)
   (Kawża T-16/08)
   (2008/C 64/96)
   Lingwa tar-rikors: l-Ingliż
   Partijiet
   
      Rikorrenti: Perfetti Van Melle SpA (Lainate, l-Italja) (rappreżentanti: P. Perani u P. Pozzi, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord ta' l-Appell: Cloetta Fazer AB (Ljungsbro, l-Iżvezja)
   Talbiet tar-rikorrenti
   
               —
            
            
               tbiddel totalment id-deċiżjoni tar-Raba' Bord ta' l-Appell ta' l-UASI, każ R 149/2006-4, mogħtija fis-7 ta' Novembru 2007 u nnotifikata fid-9 ta' Novembru 2007;
            
         
               —
            
            
               tannulla d-deċiżjoni tad-Diviżjoni tal-Kanċellazzjoni ta' l-UASI, mogħtija fl-24 ta' Novembru 2005, fuq l-azzjoni għal kanċellazzjoni Nru 941 C 973 065;
            
         
               —
            
            
               tikkonferma l-validità tar-reġistrazzjoni tat-TMK ta' Perfetti Nru 973 065 CENTER SHOCK;
            
         
               —
            
            
               tikkundanna lill-konvenut għall-ispejjeż ta' dawn il-proċedimenti, kif ukoll għal dawk tat-talba għal dikjarazzjoni ta' invalidità u ta' l-appell quddiem l-UASI.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal dikjarazzjoni ta' invalidità: It-trade mark verbali “CENTER SHOCK” għal prodotti fil-klassi 30 — Trade mark Komunitarja Nru 973 065
   
      Proprjetarju tat-trade mark Komunitarja: Ir-rikorrenti
   
      Parti li qed titlob id-dikjarazzjoni ta' invalidità tat-trade mark Komunitarja: Cloetta Fazer AB
   
      Dritt tat-trade mark tal-parti li qed titlob id-dikjarazzjoni ta' invalidità: It-trade marks nazzjonali verbali “CENTER” u “CLOETTA CENTER” għal prodotti, inter alia, fil-klassi 30
   
      Deċiżjoni tad-Diviżjoni tal-Kanċellazzjoni: Dikjarazzjoni ta' invalidità tat-trade mark Komunitarja
   
      Deċiżjoni tal-Bord ta' l-Appell: Ċaħda ta' l-appell
   
      Motivi invokati: Ksur ta' l-Artikolu 52(1)(a) tar-Regolament tal-Kunsill Nru 40/94, peress li t-trade marks kunfliġġenti huma globalment differenti fuq il-livell fonetiku u kunċettwali u fl-impressjoni ġenerali, għalkemm għandhom element komuni. Minbarra dan, Cloetta u Perfetti joperaw, skond ir-rikorrenti, fi swieq differenti, peress li l-prodotti tagħhom jindirizzaw bżonnijiet differenti u konsumaturi differenti.